
ประกาศเทศบาลตำบลนาบอน
เรื่อง  การรับลงทะเบียนผู้สูงอายุและคนพิการ  ประจำปีงบประมาณ  พ.ศ. 2555


ด้วยเทศบาลตำบลนาบอน  จะดำเนินการรับลงทะเบียนผู้มีสิทธิรับเงินเบี้ยยังชีพผู้สูงอายุ  และผู้มีสิทธิรับเงินเบี้ยความพิการขององค์กรปกครองส่วนท้องถิ่น  ประจำปีงบประมาณ  พ.ศ.  2555  (ผู้มีสิทธิจะได้รับเงินตั้งแต่เดือนตุลาคม  2554 – เดือนกันยายน  2555)  โดยผู้ที่มีความประสงค์ติดต่อยื่นคำขอลงทะเบียนได้ในระหว่างวันที่  1 – 30 พฤศจิกายน  2553  ตั้งแต่เวลา 08.30 น. – 16.30 น. ณ  สำนักงานเทศบาลตำบลนาบอน  ดังรายละเอียดต่อไปนี้


ผู้สูงอายุที่มีสิทธิรับเงินเบี้ยยังชีพ  ต้องมีคุณสมบัติและไม่มีลักษณะต้องห้าม  ดังนี้



1.เป็นผู้สูงอายุที่ยังไม่เคยลงทะเบียนมาก่อน



2.มีสัญชาติไทย



3.เป็นผู้ที่จะมีอายุครบหกสิบปีบริบูรณ์ขึ้นไปในปีงบประมาณ  พ.ศ.  2555 (โดยเป็นผู้ที่เกิดก่อนวันที่  1  ตุลาคม  2494)



4.เป็นผู้ที่มีภูมิลำเนาอยู่ในเขตเทศบาลตำบลนาบอนตามทะเบียนบ้าน



5.ไม่เป็นผู้ที่ได้รับสวัสดิการหรือสิทธิประโยชน์อื่นใดจากหน่วยงานของรัฐ  รัฐวิสาหกิจ  หรือองค์กรปกครองส่วนท้องถิ่นใด ๆ 


โดยผู้สูงอายุที่มีคุณสมบัติดังกล่าวข้างต้น  ยื่นคำขอลงทะเบียนขอรับเงินเบี้ยยังชีพผู้สูงอายุด้วยตนเอง  พร้อมหลักฐาน  ดังนี้



1.บัตรประจำตัวประชาชนหรือบัตรอื่นที่ออกโดยหน่วยงานของรัฐที่มีรูปถ่ายพร้อมสำเนา



2.ทะเบียนบ้านพร้อมสำเนา


คนพิการที่มีสิทธิรับเงินเบี้ยความพิการ  ต้องมีคุณสมบัติและไม่มีลักษณะต้องห้าม  ดังนี้



1.มีสัญชาติไทย



2.มีภูมิลำเนาอยู่ในเขตเทศบาลตำบลนาบอนตามทะเบียนบ้าน
3.มีบัตรประจำตัวคนพิการตามกฎหมายว่าด้วยการส่งเสริมคุณภาพชีวิตคนพิการ



4.ไม่เป็นบุคคลซึ่งอยู่ในความอุปการะของสถานสงเคราะห์ของรัฐ
-2-



โดยคนพิการที่มีคุณสมบัติดังกล่าวข้างต้น  ยื่นคำขอลงทะเบียนขอรับเงินเงินสวัสดิการเบี้ยความพิการด้วยตนเองพร้อมหลักฐาน  ดังนี้



1.บัตรประจำตัวคนพิการตามกฎหมายว่าด้วยการส่งเสริมคุณภาพชีวิตคนพิการ



2.ทะเบียนบ้านพร้อมสำเนา


ในกรณีที่มีความจำเป็นผู้สูงอายุหรือคนพิการ  ไม่สามารถยื่นคำขอลงทะเบียนด้วยตนเองได้อาจมอบอำนาจเป็นลายลักษณ์อักษร  ให้ผู้รับมอบอำนาจยื่นคำขอลงทะเบียนฯแทนก็ได้  โดยให้กรอกคำขอลงทะเบียนฯให้ถูกต้องครบถ้วน  และให้ยื่นคำขอประกอบกับเอกสารหลักฐานของผู้สูงอายุ/คนพิการ  พร้อมกับสำเนาบัตรประจำตัวประชาชนของผู้รับมอบอำนาจ  ภายในกำหนดเวลาดังกล่าวข้างต้นด้วย


จึงประกาศมาเพื่อทราบโดยทั่วกัน
                                                       ประกาศ  ณ  วันที่    22    เดือน  ตุลาคม  พ.ศ. 2553
                                                      ยุทธศักดิ์     พัฒนเกษตรวงศ์
                                                     (นายยุทธศักดิ์   พัฒนเกษตรวงศ์)
                                                        นายกเทศมนตรีตำบลนาบอน

